APSTIPRINĀTS

AS “Daugavpils satiksme” Iepirkuma komisijas

2023.gada 14.marta sēdē, prot.Nr.4

**Iepirkums “Elektroenerģijas iegāde AS “Daugavpils satiksme” vajadzībām”, identifikācijas numurs ASDS/2023/13**

**ATBILDES UZ UZDOTAJIEM JAUTĀJUMIEM NR.1**

*Jautājums*

Aicinām izvērtēt iespēju veikt šādus grozījumus Līgumā:

1) Aizstāt Līguma ievaddaļā vārdu "Piegādātāja" ar vārdu "TIRGOTĀJA".

2) Aizstāt Līguma 3.3.punktā vārdu "Piegādātājs" ar vārdu "TIRGOTĀJS".

3) Aizstāt Līguma 3.3.punktā vārdu "PUSES" ar vārdu "LĪDZĒJI".

4) Aizstāt Līguma 5.1.7.apakšpunktā vārdus " Līguma I daļā" ar vārdiem un skaitļiem "Līguma 1.1.punktā".

5) Aizstāt Līguma 5.1.7.apakšpunktā vārdus "ja kāda no Pusēm to pieprasa vai Pusēm" ar vārdiem " ja kāds no LĪDZĒJIEM to pieprasa vai LĪDZĒJIEM".

6) Svītrot Līguma 5.3.punktu, jo tiesība Līgumā iekļaut papildu elektroenerģiju patērējošo objektu ir noteikta Līguma 5.1.7.apakšpunktā.

7) Papildināt Līguma 6.2.punktu aiz vārda "nodarītajiem" ar vārdu "tiešajiem".

8) Aizstāt 7.2.punktā vārdu "Pasūtītājam" ar vārdu "LIETOTĀJAM".

9) Izteikt 10.2.punktu šādā redakcijā:

"10.2. LĪDZĒJIEM ir tiesības jebkurā laikā izbeigt Līgumu pirms Līguma 2.1.punktā noteiktajā termiņa, izņemot Līguma 10.3.punktā noteiktajos gadījumos, par to vismaz 6 (sešas) nedēļas pirms Līguma izbeigšanas termiņa, rakstiski brīdinot otru LĪDZĒJU".

10) Izteikt 10.3.punktu šādā redakcijā:

"10.3. TIRGOTĀJAM ir tiesības izbeigt šo Līgumu:

10.3.1. ja nav spēkā vai spēku zaudējis LIETOTĀJA noslēgtais sistēmas pakalpojumu līgums;

10.3.2. ja LIETOTĀJS 12 (divpadsmit) mēnešu laikā vai LĪGUMA darbības laikā, ja tas ir mazāks, atkārtoti ir kavējis ikmēneša maksājumus par vismaz 10 (desmit) dienām un šāda saistību neizpilde turpinās 21 (divdesmit vienu) dienu pēc tam, kad TIRGOTĀJS par to ir rakstiski brīdinājis LIETOTĀJU;

10.3.3. ja TIRGOTĀJS no sistēmas operatora saņem informāciju, ka LIETOTĀJS maina tirgotāju vai izbeidz elektroenerģijas lietošanu. Šādā gadījumā TIRGOTĀJS paziņojumu par Līguma izbeigšanu LIETOTĀJAM nesūta."

11) Svītrot 10.4.punktu.

12) Izteikt 10.5.punktu šādā redakcijā:

"10.5. Jebkurā no gadījumiem, kad LĪDZĒJI atkāpjas no Līguma saskaņā ar Līguma 10.2. - 10.3. punktiem, LIETOTĀJS apmaksā TIRGOTĀJA izrakstītos rēķinus par saņemto elektroenerģiju."

*Atbilde uz jautājumu*

Izskatot pretendenta izteiktos ierosinājumus, iepirkuma komisija pieņēma lēmumu veikt grozījumus iepirkuma "Elektroenerģijas iegāde AS "Daugavpils satiksme" vajadzībām", identifikācijas numurs ASDS/2023/13, nolikuma pielikumā Nr.6 “Līguma projekts” un nodrošināt to publicēšanu AS “Daugavpils satiksme” mājas lapā www.satiksme.daugavpils.lv, Daugavpils pašvaldības valstspilsētas mājas lapā (www.daugavpils.lv) un Elektronisko iepirkumu sistēmā.

Iepirkuma komisija